ผมผ่าตัดใส้ติ่งมาครับ แล้วผมก็กินน้ำในแก้วที่มีสนิม อยากทราบว่า ผมจะติดเชื้อบัดทะยัก ไหมครับ
สวัสดีค่ะ โรคบาดทะยักเกิดจากการติดเชื้อแบคทีเรียชื่อClostridium tetaniพบเชื้อชนิดนี้ในพื้นดิน พื้นผิวที่มีฝุ่นต่างๆ รวมทั้งผิวหนังและอุจจาระคน และยังพบได้ในมูลสัตว์ต่างๆเช่น หมู ไก่ หมา แมว วัว ควาย เป็นต้น เชื้อบาดทะยักสามารถเข้าสู่ร่างกายและทำให้เกิดโรคได้หลายทาง เช่น- ผ่านทางแผลสด เช่น แผลจากตะปู หรือเศษไม้ตำ แผลถูกสัตว์กัด แผลถลอก แผลฉีกขาด แผลถูกไฟไหม้ น้ำร้อนลวก เป็นต้น- แผลจากการใช้เข็มฉีดยาร่วมกัน พบในกลุ่มผู้ใช้ยาเสพติด หรือการสักลาย- ผ่านทางแผลเรื้อรัง เช่น แผลเบาหวาน- ผ่านทางสายสะดือในเด็กแรกคลอด เกิดจากมารดาที่ไม่เคยฉีดวัคซีนบาดทะยัก และการใช้อุปกรณ์ที่ไม่สะอาดตัดสายสะดือเด็ก- จากการเป็นโรคหูชั้นกลางอักเสบมีบางกรณีที่ไม่พบสาเหตุว่า เชื้อเข้าสู่ร่างกายผ่านทางไหนส่วนการดื่มน้ำจากแก้วที่มีสนิม ไม่ได้ทำให้ติดเชื้อบาดทะยักได้ เพราะเมื่อเชื้แบคทีเรียลงสู่กระเพาอาหาร ก็จะถูกย่อยทำลายไปค่ะสำหรับการผ่าตัดไส้ติ่ง หากไส้ติ่งยังไม่แตก ก็ไม่น่าเกิดการติดเชื้อบาดทะยักเช่นกัน เพราะในการผ่าตัด จะทำโดยระบบปลอดเชื้อค่ะ